Women Molested In Ludhiana: राजनीतिक रंजिश में 50 वर्षीय महिला से हुई छेड़छाड़, एक साल बाद मामला दर्ज
SheThePeople Team
03 Nov 2021
Women Molested In Ludhiana: मंगलवार को पुलिस ने एक एफआईआर दर्ज की जो करीब एक साल पुराना था। जी हाँ! आपने सही सुना, एक महिला नहीं अपने ही पड़ोसियों पर मारपीट और छेड़छाड़ का आरोप लगाया। मामला पंजाब के लुधिआना का है। जहाँ एक 50 वर्षीय महिला ने 4 लोगो के खिलाफ मारपीट और छेड़छाड़ का आरोप लगाया।
Women Molested In Ludhiana: 50 वर्षीय महिला से हुई छेड़छाड़, एक साल बाद मामला दर्ज
पुलिस ने मंगलवार को कहा कि राजनीतिक रंजिश को लेकर 50 वर्षीय महिला की पिटाई करने के आरोप में चार लोगों के खिलाफ मामला दर्ज किया गया है। कोर्ट के दखल के बाद एफआईआर दर्ज की गई है। पीड़िता ने आरोप लगाया था कि उसके साथ भी मारपीट की गई।
आरोपी सुरजीत सिंह, उसकी पत्नी दलवीर कौर और उनके साथी मिंटा और पिंकी हैं। शिकायतकर्ता ने कहा कि आरोपी उसके पड़ोसी हैं। 15 अक्टूबर, 2020 को, वे उसके आवास के बाहर आ गए थे और गाली-गलौज करने लगे थे। उन्होंने कहा था कि उस समय सुरजीत सिंह शराब के नशे में था। जब वह पूछताछ करने के लिए बाहर आई तो आरोपी ने उसे लाठियों से पीटना शुरू कर दिया और उसके साथ दुष्कर्म भी किया।
एक साल पहले पुलिस ने शिकायत दर्ज नहीं की थी
बुजुर्ग महिला का कहना है कि उसने घटना की शिकायत पुलिस से की थी, लेकिन कोई कार्रवाई नहीं हुई। उसने अपने दावों का समर्थन करने के लिए सीसीटीवी कैमरों के फुटेज भी पेश किए थे। बाद में उसने एक अदालत में एक याचिका दायर की, जिसने पुलिस को 21 सितंबर को प्राथमिकी दर्ज करने और मामले की जांच करने का आदेश दिया। इस घटना के करीब एक साल बाद अब जाकर ये शिकायत दर्ज किया गया है।